Rojales

Rojales er en kommune i provinsen Alicante i Spania. Tradisjonelt en fruktbar jordbrukskommune ved elven Segura. Kommunen har 15 987 innbyggere; hvor flertallet bor i Ciudad Quesada (9 061 innbyggere), et boligområde (urbanisasjon) dominert av utenlandske innbyggere. Rojales er en av to spanske kommuner der andelen lovlig registrerte utlendinger (65,25 %) er høyere enn den spanske befolkningen. Andelen utlendinger antas å være vesentlig høyere, ettersom svært mange utlendinger fra andre EU/EØS-stater bor her uten å være registrert.

Geografi

Kommunen snører seg rundt en bebygd fjelltopp. I nord går motorveien AP-7 nordover mot flyplassen i Alicante (som ligger i Elche kommune), Madrid og Barcelona, mens den samme motorveien går sørover mot San Javier flyplassen utenfor Murcia. En liten landsby som Rojales omkranser, Benijófar, er egen kommune og administrativ enhet.

Det går hovedveier til nabobyene Almoradi, Orihuela, Torrevieja og Guardamar.

Rojales (byen)
Rojales er det gamle bysentrumet i kommunen. Byen er delt i to av elven Segura, og det er mange gamle broer over denne elven. Sentrumsgatene er stort sett ganske smale, så vanlig biltrafikk kan være en selsom affære. Sentrum huser blant annet et museum, politistasjonen og noen typisk spanske forretninger.

Ciudad Quesada

Ciudad Quesada er en by-lignende urbanisasjon beliggende i Rojales kommune. «Byen» består for det meste av store bolighus og byggefelt og i nærheten av byporten finner man også et lite sentrum med flere butikker, restauranter, barer, banker og apotek. Det ligger også en norsk skole i Ciudad Quesada.

Doña Pepa
Doña Pepa er en urbanisasjon i utkanten av Ciudad Quesada.

Golfbanen

Lo Pepin

Historie
Kommunen utgjorde frem til 29. mai 1773 en del av kommunen Guardamar del Segura. Den har overlevd mange flommer, spesielt den i 1879 (hvor vannstanden gikk 6,54 meter over det normale), og flommene i 1946, 1948, 1973 (5,60 meter over det normale), 1982, 1987 og 1989. En annen katastrofe var jordskjelvet den 21. mars 1829, som målte 6,2 på Richters-skala. 319 hus ble ødelagt, og 81 skadd, samt personer 30 drepte og 34 skadde.

Demografi
Kommunen Rojales har 15.987 innbyggere (offisielle tall fra 2006). De senere årene har befolkningen i området hatt en eksplosiv vekst (136% befolkningsøkning fra 1995 til 2005) som følge av at mange utlendinger fra andre EU-/EØS-land har flyttet hit. Det er registrert 6.134 briter i kommunen, sammenlignet med 4.891 spanjoler, etterfulgt av 1.214 tyskere, og svært mange nordmenn, svensker og dansker.

Norsk tilknytting
Det er en stor fast norsk bosetning i kommunen og nabokommunene Torrevieja, Orihuela, Benijofar og Guardamar del Segura. 

I Ciudad Quesada er det en norsk skole som har et fullverdig undervisningstilbud for barne- og ungdomsskole, samt videregående skole.

I nabokommunen Torrevieja er det norsk sjømannskirke som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 

Det er også norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan få utstedet et «reisebevis» som er gyldig for hjemreise til Norge med SAS eller Norwegian. Konsulatet kan ikke utstede nødpass, og henviser slike forespørsler til konsulatet i Benidorm, en by to timer nord for Rojales med bil.

Referanser

Eksterne lenker 
 
 Den norske skolen i Rojales (Ciudad Quesada)
 Sjømannskirken i Torrevieja

Kommuner i provinsen Alicante
Byer i Alicante
Vega Baja del Segura